钦定古今图书集成/明伦汇编/氏族典/第295卷 > 《苏州府志》 > 章德安
## 钦定古今图书集成/明伦汇编/氏族典/第295卷 > 《苏州府志》 > 章德安

按《十国春秋》，吴越章德安，处州丽水人，累官至内都
监。文穆王寝疾，察德安忠直，能断大事，属以后事曰：
“弘佐尚少，汝善辅之。”已而文穆王薨，内牙指挥使戴
恽者，与文穆王养子弘侑比，谋立弘侑。德安秘不发
丧，伏甲士于幕下，杀恽，废弘侑为庶人，复其孙姓而
幽之。居无何，上统军使阚璠彊而横，排斥异己，忠献
王不能制。德安数与之争，璠遂以计贬德安于处州，
右都监李《文庆》亦不附璠，同时贬睦州。《文庆》故睦州
人也。